ประกาศคณะกรรมการกํากับและส่งเสริมการประกอบธุรกิจประกันภัยเรื่อง หลักเกณฑ์ วิธีการ และเงื่อนไขในการเปิดเผยข้อมูลของบริษัทประกันชีวิตพ.ศ. 2561------------------------------------------- เพื่อให้ผู้เอาประกันภัย ประชาชน และผู้มีส่วนได้เสีย มีข้อมูลเกี่ยวกับการดําเนินธุรกิจผลการดําเนินงาน ฐานะการเงิน และความเสี่ยงของบริษัทประกันชีวิต ที่ชัดเจนเพียงพอ ครบถ้วน ตามระยะเวลาที่เหมาะสม ซึ่งจะช่วยในการตัดสินใจทําประกันภัย และทําให้มีปฏิสัมพันธ์กับบริษัทประกันชีวิตอันจะเป็นการยกระดับการดําเนินธุรกิจของบริษัทประกันชีวิตให้มีความโปร่งใส ได้รับความเชื่อมั่นและสอดคล้องกับมาตรฐานสากล อาศัยอํานาจตามความในมาตรา 12 (1) แห่งพระราชบัญญัติคณะกรรมการกํากับและส่งเสริมการประกอบธุรกิจประกันภัย พ.ศ. 2550 และมาตรา 46/1 แห่งพระราชบัญญัติประกันชีวิต พ.ศ. 2535 ซึ่งแก้ไขเพิ่มเติมโดยพระราชบัญญัติประกันชีวิต (ฉบับที่ 2) พ.ศ. 2551 ประกอบกับมติที่ประชุมคณะกรรมการกํากับและส่งเสริมการประกอบธุรกิจประกันภัย ครั้งที่ 4/2561 เมื่อวันที่ 27 เมษายน พ.ศ. 2561 คณะกรรมการกํากับและส่งเสริมการประกอบธุรกิจประกันภัย ออกประกาศไว้ดังต่อไปนี้ข้อ ๑ ประกาศนี้เรียกว่า "ประกาศคณะกรรมการกํากับและส่งเสริมการประกอบธุรกิจประกันภัยเรื่อง หลักเกณฑ์ วิธีการ และเงื่อนไขในการเปิดเผยข้อมูลของบริษัทประกันชีวิต พ.ศ. 2561"ข้อ ๒ ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2561 เป็นต้นไปข้อ ๓ ให้ยกเลิกประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการ และเงื่อนไขในการเปิดเผยข้อมูลเกี่ยวกับฐานะการเงินและผลการดําเนินงานของบริษัทประกันชีวิต พ.ศ. 2551 ลงวันที่ 9 ธันวาคม พ.ศ. 2551ข้อ ๔ ในประกาศนี้ "สํานักงาน" หมายความว่า สํานักงานคณะกรรมการกํากับและส่งเสริมการประกอบธุรกิจประกันภัย "ข้อมูลเชิงปริมาณ" หมายความว่า การแสดงข้อมูลในลักษณะการอธิบายรายละเอียดให้เห็นถึงจํานวนหรือปริมาณของข้อมูลดังกล่าว "ข้อมูลเชิงคุณภาพ" หมายความว่า การแสดงข้อมูลในลักษณะการอธิบายรายละเอียดโดยการบรรยายให้เห็นถึงคุณภาพหรือวิธีการของข้อมูลดังกล่าวหมวด ๑ บททั่วไป--------------------------ข้อ ๕ บริษัทต้องเปิดเผยข้อมูลเชิงปริมาณและข้อมูลเชิงคุณภาพที่แสดงให้เห็นถึงข้อมูลเกี่ยวกับฐานะทางการเงิน และผลการดําเนินงานของบริษัท ที่ครอบคลุมถึงลักษณะการประกอบธุรกิจการกํากับดูแลและควบคุมกิจการ การบริหารความเสี่ยง การลงทุน การวิเคราะห์ผล การดําเนินงานและงบการเงิน ตามข้อมูลที่กําหนดให้บริษัทเปิดเผยในหมวด 2 ข้อมูลที่บริษัทต้องเปิดเผย ทั้งนี้ ให้บริษัทเปิดเผยข้อมูลทั่วไปที่ไม่ส่งผลกระทบต่อการแข่งขันของบริษัท ตามแบบ รายการ เงื่อนไข ระยะเวลา และรายละเอียดตามที่นายทะเบียนกําหนด และบริษัทต้องรับรองความถูกต้องของข้อมูลดังกล่าวด้วยข้อ ๖ ข้อมูลที่บริษัทเปิดเผยต้องมีความน่าเชื่อถือ มีความชัดเจน ดํารงอยู่ตลอดเวลาทําให้สามารถเปรียบเทียบได้ระหว่างบริษัทที่ประกอบธุรกิจภายในอุตสาหกรรมเดียวกัน และแสดงให้เห็นถึงแนวโน้มของการดําเนินธุรกิจ ทั้งนี้ บริษัทต้องมีการทบทวนข้อมูลที่เปิดเผยให้เป็นปัจจุบันอย่างน้อยปีละหนึ่งครั้ง และต้องดําเนินการปรับปรุงข้อมูลให้ถูกต้องตามความเป็นจริงภายในสามสิบวันนับแต่วันที่มีการเปลี่ยนแปลงรายละเอียดข้อมูลดังกล่าวอย่างมีนัยสําคัญหมวด ๒ ข้อมูลที่บริษัทต้องเปิดเผย-------------------------------ข้อ ๗ บริษัทต้องเปิดเผยประวัติของบริษัท นโยบาย วัตถุประสงค์ และกลยุทธ์ในการดําเนินธุรกิจเพื่อให้บรรลุเป้าหมายในการประกอบธุรกิจตามที่กําหนดไว้ รวมถึงแสดงข้อมูลเกี่ยวกับลักษณะการประกอบธุรกิจ รายละเอียดลักษณะผลิตภัณฑ์และบริการที่สําคัญ ช่องทางการติดต่อกับบริษัท วิธีการและระยะเวลาที่ใช้ในการเรียกร้อง พิจารณา และชดใช้เงินตามสัญญาประกันชีวิตข้อ ๘ บริษัทต้องเปิดเผยกรอบการกํากับดูแลกิจการที่ดี และกระบวนการควบคุมภายในของบริษัท รวมถึงรายละเอียดในการดําเนินการตามกรอบและกระบวนการดังกล่าวข้อ ๙ บริษัทต้องเปิดเผยข้อมูลเชิงปริมาณและข้อมูลเชิงคุณภาพ เกี่ยวกับการบริหารความเสี่ยงองค์กรของบริษัท (enterprise risk management : ERM) และการบริหารสินทรัพย์และหนี้สิน (asset liability management : ALM)ข้อ ๑๐ บริษัทต้องเปิดเผยข้อมูลเชิงปริมาณและข้อมูลเชิงคุณภาพ เกี่ยวกับความเสี่ยงจากการรับประกันภัยที่สามารถคาดการณ์ได้และมีนัยสําคัญอันอาจมีผลกระทบต่อฐานะการเงินของบริษัทการบริหารจัดการประกันภัยต่อ ความเชื่อมโยงของเงินกองทุนและความเสี่ยงภัย และการกระจุกตัวของภัยข้อ ๑๑ บริษัทต้องเปิดเผยข้อมูลเชิงปริมาณและข้อมูลเชิงคุณภาพ เกี่ยวกับมูลค่า วิธีการและสมมติฐานในการประเมินหนี้สินจากสัญญาประกันภัยข้อ ๑๒ บริษัทต้องเปิดเผยข้อมูลเชิงปริมาณและข้อมูลเชิงคุณภาพ เกี่ยวกับนโยบายวัตถุประสงค์ และกระบวนการ รวมถึงประเภทการลงทุนและการประกอบธุรกิจอื่นของบริษัทโดยบริษัทต้องแสดงสมมติฐานวิธีการประเมินมูลค่าที่ใช้ในการจัดทํารายงานทางการเงินโดยทั่วไปและรายงานความเพียงพอของเงินกองทุนข้อ ๑๓ บริษัทต้องเปิดเผยข้อมูลเชิงปริมาณ 6และข้อมูลเชิงคุณภาพ เกี่ยวกับผลการดําเนินงานของบริษัท กําไรจากการรับประกันภัย กําไรจากการลงทุน สถิติการชดใช้เงินตามสัญญาประกันชีวิตและความเพียงพอของเบี้ยประกันภัย รวมถึงผลการวิเคราะห์และอัตราส่วนต่าง ๆ ที่เกี่ยวข้องข้อ ๑๔ บริษัทต้องเปิดเผยข้อมูลเชิงปริมาณและข้อมูลเชิงคุณภาพ เกี่ยวกับความเพียงพอของเงินกองทุน นโยบาย วัตถุประสงค์ และกระบวนการในการบริหารเงินกองทุนของบริษัท รวมถึงการประเมินความเพียงพอของเงินกองทุนข้อ ๑๕ บริษัทต้องเปิดเผยงบการเงิน พร้อมหมายเหตุประกอบงบการเงิน ดังต่อไปนี้ (1) งบการเงินสําหรับรอบปีปฏิทินที่ล่วงมาที่ผู้สอบบัญชีตรวจสอบและแสดงความเห็นแล้ว (2) งบการเงินรายไตรมาสที่ผู้สอบบัญชีได้สอบทานแล้วข้อ ๑๖ ในกรณีที่ปรากฏข้อมูลอื่นใด ที่เกี่ยวข้องกับข้อมูลที่บริษัทต้องเปิดเผยตามประกาศนี้ซึ่งการเปิดเผยนั้นจะทําให้เกิดประโยชน์แก่ประชาชนในการรับทราบข้อมูล หรือเป็นไปตามมาตรฐานสากลนายทะเบียนอาจกําหนดให้บริษัทเปิดเผยข้อมูลดังกล่าวด้วยก็ได้หมวด ๓ วิธีการเปิดเผยข้อมูล----------------------------ข้อ ๑๗ ให้บริษัทเปิดเผยข้อมูลผ่านช่องทาง ดังต่อไปนี้ (1) ช่องทางเว็บไซต์ (website) ของบริษัท (2) ช่องทางอื่น หรือรูปแบบอื่นตามที่นายทะเบียนกําหนดผู้มีอํานาจลงนาม - ประกาศ ณ วันที่ 31 สิงหาคม พ.ศ. 2561 ประสงค์ พูนธเนศ ปลัดกระทรวงการคลัง ประธานกรรมการ คณะกรรมการกํากับและส่งเสริมการประกอบธุรกิจประกันภัย